Държавен вестник, бр. 14, 2011 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  14
ОФИЦИАЛЕН РАЗДЕЛ
НАРОДНО СЪБРАНИЕ
УКАЗ № 19
На основание чл. 98, т. 4 от Конституцията 
на Република България
П О С Т А Н О В Я В А М :
Да се обнародва в „Държавен вестник“ 
Законът за изменение и допълнение на Да­
нъчно-осигурителния процесуален кодекс, 
приет от ХLI Народно събрание на 2 фев­
руари 2011 г.
Издаден в София на 8 февруари 2011 г.
Президент на републиката: Георги Първанов
Подпечатан с държавния печат.
Министър на правосъдието:
Маргарита Попова
ЗАКОН
за изменение и допълнение на Данъчно-оси­
гурителния процесуален кодекс (обн., ДВ, 
бр. 105 от 2005 г.; изм., бр. 30, 33, 34, 59, 63, 
73, 80, 82, 86, 95 и 105 от 2006 г., бр. 46, 52, 53, 
57, 59, 108 и 109 от 2007 г., бр. 36, 69 и 98 от 
2008 г., бр. 12, 32, 41 и 93 от 2009 г. и бр. 15, 
94, 98, 100 и 101 от 2010 г.)
§ 1. В чл. 37 се правят следните изменения 
и допълнения:
1. Създава се нова ал. 7:
„(7) По писмено искане на директор на те­
риториална дирекция на Националната агенция 
за приходите банките осигуряват на посоче­
ните в искането органи по приходите достъп 
до представените пред банката от ревизирано 
или проверявано лице документи, въз основа 
на които е отпуснат кредит на лицето, с из­
ключение на документи, съдържащи банкова 
тайна. Банката предоставя заверени копия на 
документите, посочени от органите по прихо­
дите, с изключение на документи, съдържащи 
банкова тайна, документи, съдържащи се в 
публични регистри, както и такива, издадени 
или заверени от орган на Националната агенция 
за приходите.“
2. Досегашната ал. 7 става ал. 8.
§ 2. Член 77 се изменя така:
„Уведомяване при прекратяване, прехвърляне 
и преобразуване на предприятие
Чл. 77. (1) В случаите на заличаване на 
едноличен търговец от търговския регистър, 
както и при прекратяване на юридическо 
лице – търговец, прехвърляне на предприятие 
по чл. 15 от Търговския закон или при пре­
образуване по реда на глава шестнадесета от 
Търговския закон търговецът уведомява тери­
ториалната дирекция на Националната агенция 
за приходите по седалището на търговеца преди 
подаване на съответното заявление за вписване 
на подлежащото на вписване обстоятелство. 
Териториалната дирекция на Националната 
агенция за приходите издава на търговеца 
удостоверение за уведомяването в срок до 60 
дни от постъпване на уведомлението. 
(2) Удостоверението за уведомяване на 
териториалната дирекция се прилага към вне­
сеното в Агенцията по вписванията заявление 
за вписване и е условие за разглеждането му.“
§ 3. В чл. 92, ал. 2 накрая се добавя “или 
ал. 2“.
§ 4. В чл. 112 се създава ал. 3:
„(3) При възлагане на ревизия по реда на 
ал. 2, т. 2 не се прилага чл. 8.“
§ 5. В чл. 114, ал. 1 се създава изречение 
второ: „Когато заповедта за възлагане на ре­
визията е връчена по реда на чл. 143и, ал. 2, 
срокът за извършване на ревизията започва да 
тече от датата на получаване на уведомлението 
за извършено връчване от компетентния орган 
на другата държава – членка на Европейския 
съюз.“
§ 6. В чл. 122, ал. 1 се създава т. 8:
„8. когато ревизираното или проверяваното 
лице не осигури достъп до подлежащ на контрол 
обект или до счетоводни и/или търговски данни 
от значение за производството, съхранявани на 
електронен носител.“
§ 7. Създава се чл. 124а:
„Установяване на задължения за задължителни 
осигурителни вноски при особени случаи
Чл. 124а. Разпоредбите на чл. 122 – 124 се 
прилагат съответно и за установяване на за­
дължителни осигурителни вноски.“
§ 8. В чл. 142 се правят следните изменения 
и допълнения:
1. В ал. 1 и 2 числото „100 000“ се заменя 
с „500 000“.
2. Създава се ал. 5:
„(5) Когато се прилага особеният ред по ал. 1 
за удостоверяване на основанията за ползване 
на данъчни облекчения съгласно СИДДО, пла­
тецът на доходи на чуждестранни физически 
или юридически лица, който е задължен да 
удържа и внася окончателен данък съгласно 
Закона за данъците върху доходите на физи­
ческите лица или Закона за корпоративното 
подоходно облагане, декларира до 31 март на 
следващата година размера на изплатените до­
ходи и на предоставените данъчни облекчения. 
Декларирането се извършва чрез подаване на 
декларация по образец, утвърден от изпълни­
телния директор на Националната агенция за 
приходите, в териториалната дирекция, където 
е регистриран или подлежи на регистрация 
платецът на доходите.“
§ 9. В чл. 143л се създава ал. 6:
„(6) Информацията по ал. 1 може да бъде 
използвана и в наказателно производство 
от лица и органи, които са компетентни да 
разглеждат въпроси, свързани с наказателни